Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 19/14/2202	Galanta, 20.6.2014
EEČ : 2-17-200-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 150,00 € 
b.	Peňažná suma určená na všeobecne prospešné účely: 75,00 € 
c.	Konkrétny adresát peňažnej sumy určenej na všeobecne prospešné účely: Centrum sociálnych služieb pre starších občanov Samaritán 
d.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Galanta pod spisovou značkou ORP-2/DI-GA-2014.
dňa 28. 11. 2013 v čase asi o 07.00 h viedla ako vodička osobné motorové vozidlo zn. VW Golf, EČ: XXXXX v obci XXXXX po hlavnej ceste ul. Nitrianska pri pizzérii Bennára s pop. č. 364 zo smeru od OD Tesco, kde chcela odbočiť vľavo na vedľajšiu ulicu Hlohoveckú, pričom s vozidlom zastavila a dávala prednosť v jazde protiidúcim vozidlám, následne začala vykonávať úkon odbočovania vľavo, kde následkom toho, že sa tu plne nevenovala vedeniu svojho vozidla prehliadla z pravej strany v tom čase po hlavnej ceste ul. Nitrianska vo smere k OD Tesco dámsky bicykel, ktorý viedla cyklistka XXXXX, nar. XXXXX trvale bytom XXXXX, ul. Nitrianska č. 267/15, pričom pravou prednou časťou vozidla narazila do bicykla, následkom nárazu cyklistka spadla na zem, čím pri tejto zrážke cyklistka utrpela ľahké zranenia - pohmoždenie ľavého kolena s odierkou, pohmoždenie ľavého ramenného zhybu s opuchom a obmedzením pohybov aktívnych i pasívnych, zlomeninu 7., a 8., rebra vľavo s posunom lomnej plochy o 1/3 šírky rebra s dobou liečenia ako aj PN od 28. 11. 2013 do 31. 12. 2013, alkohol u účastníkov nehody nebol zistený.
Vodička XXXXX svojím konaním porušila ustanovenie § 4 ods. 1 písm. c), § 19 ods. 4), § 66 ods. 3) Zákona NR SR č. 8/2009 Z. z. o cestnej premávke,

Odôvodnenie: 
Uznesením povereného príslušníka Okresného riaditeľstva PZ v Galante, Okresného dopravného inšpektorátu Galanta č. ORPXXXXX z 06. 01. 2014  bolo začaté trestné stíhanie a uznesením povereného príslušníka Okresného riaditeľstva PZ v Galante, Okresného dopravného inšpektorátu Galanta č. ORP-XXXXX  z 05. 02. 2014 vznesené obvinenie XXXXX, nar. 25. 02. 1960 pre prečin ublíženia na zdraví podľa § 158 Trestného zákona, na tom skutkovom základe tak, ako je to uvedené vo výrokovej časti tohto uznesenia. 

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu 5 rokov, uvedenú v ustanovení § 220  odsek 1  Trestného poriadku.

Podľa § 158 Trestného zákona kto inému z nedbanlivosti ublíži na zdraví tým, že poruší dôležitú povinnosť vyplývajúcu z jeho zamestnania, povolania, postavenia alebo funkcie alebo uloženú mu podľa zákona, potrestá sa odňatím slobody až na jeden rok.

	Obvinená a poškodená so schválením zmieru vyslovili súhlas a zároveň uviedli, že zmier uzavreli dobrovoľne. Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná, svoj čin ľutuje. Obvinená oznámila dopravnú nehodu poisťovni a poškodenej XXXXX nad rámec poistného plnenia uhradila sumu vo výške 250,-€.

Obvinená dňa 22.05.2014 zložila peňažnú sumu vo výške 150,- Eur, z toho 50% sumy vo výške 75,- Eur je určených na všeobecne prospešné účely, a to pre Centrum sociálnych služieb pre starších občanov Samaritán a zvyšných 50 % sumy tiež vo výške 75,- Eur predstavuje peňažnú  pomoc obetiam trestnej činnosti.
	
	Obvinená a poškodená s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z uvedeného dôvodu som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Holbík
prokurátor